Sandakan

Sandakan, tidligere Elopura, er en by i den malaysiske staten Sabah. Byen ligger ved munningen til Sandakan-bukta i det nordlige Borneo. Den er administrasjonssenter både for Sandakan-distriktet og for divisjonen Bahagian Sandakan.  Byen var tidligere hovedstad i Britisk Nord-Borneo. Med et folketall på litt over  er Sandakan Sabahs nest største by, og bosted for 40 prosent av innbyggerne i Sandakan-distriktet.

Historie
Sandakan ble opprettet som den første europeiske bosetningen på Sabahs nordøstkyst  av William Clarke Cowie i 1872. Denne handelsposten ble oppført på Pulau Timbang, i det indre av Sandakan-bukta, og ble raskt kjent som Kampung German på grunn av den store mengden tyskere som besøkte stedet.Sabah edu.net, The History of Sandakan. Besøkt 28. oktober 2013.  Den 15. juni 1879 ble bosetningen ved et uhell totalt ødelagt. Det ble besluttet å gjenoppbygge bosetningen i Buli Sim Sim, på fastlandet nordøst for Pulau Timbang.

Den 21. juni 1879 grunnla William Burgess Pryer Elopura, den skjønne byen, ved munningen av Sandakan-bukta. I 1887 fikk byen navnet Sandakan.North Borneo Stamps, Elopura Postmark. Besøkt 28. oktober 2013. 

1884-1946: Nord-Borneos hovedstad
I 1884 ble hovedstaden i Britisk Nord-Borneo flyttet fra Kudat til Elopura. Handelsposten, med  innbyggere, utviklet seg til en småby som fikk etablert hotell, tempel og skoler ved slutten av 1800-tallet, og den ble raskt en viktig utskipningshavn for produkter fra området.Geografisk Lexicon, bind 2. Det Nordiske Forlag, København 1898. Tømmerindustrien kom i 1885 og i 1894 ble det lokale Sabah dampskipsselskap etablert med hovedkontor i byen.Capital and Knowledge in Asia: Changing Power Relations, redigert av Heidi Dahles og Otto van den Muijzenberg. RoutledgeCurzon, New York 2003. Side 179. ISBN 0-415-30417-2 Sandakan var også anløpssted for Straits dampskipsselskaps gods- og passasjerskip med rute til Singapore. På begynnelsen av 1900-tallet begynte en modernisering av byen.

Sandakan var under japansk okkupasjon fra den 19. januar 1942 til den 19. oktober 1945, da byen ble frigjort av Australias 9. divisjon. Etter andre verdenskrig var byen nær totalødelagt. Som en følge av dette ble hovedstaden i Britisk Nord-Borneo flyttet til Jesselton i 1946.

Etterkrigstiden
Mot slutten av 40-tallet hadde oppbygningen av Sandakan påbegynt, handelsvirksomheten startet opp igjen og tømmerindustrien ble på nytt organisert. Tømmer bidro med en betydelig rikdom, og på 70-tallet ble det sagt at Sandakan hadde den største konsentrasjonen av millionærer i verden.Rough Guides, Sandakan . Besøkt 29. oktober 2013.  På begynnelsen av 80-tallet var tømmerressursene utnyttet, og man begynte med beplantning av oljepalmer og kakaotre.

Transport og infrastruktur
Sandakan lufthavn er den største i regionen Bahagian Sandakan og ligger nordøst for byen. Havnen, sør for bysenteret, er Sabahs nest største.Sabah Goverment, Transport   , Sandakan. Besøkt 30. oktober 2013. Sabah Ports, Sandakan Port . Besøkt 30. oktober 2013.  Fra havnen er det fergeforbindelse til Zamboanga på Mindanao i Filippinene.Cruise Away, Zamboango, Phillipines . Besøkt 30. oktober 2013. BusinessMirror  meldte den 20. mars 2013 at fergeforbindelsen var stoppet på grunn av pågående uroligheter i Sabah. Sandakan fikk veiforbindelse på begynnelsen av 80-tallet, da veien mellom Kota Kinabalu og Tawau ble bygd.

Turisme
Sandakan er et utgangspunkt for flere turistmål i Sabah: «Skilpaddeøyenes» nasjonalpark, Sepiloks rehabiliteringssenter for orangutanger, Rainforest Discovery Centre, Gomantong-grottene og Kinabatangan-elva. En av byens eldste bygninger er St. Michaels og alle englers kirke. Forfatteren Agnes Keiths hus, som er omgjort til museum, ligger også i Sandakan.

Noter

Referanser

Kilder
 Sabah State Goverment, History Sandakan  

 Eksterne lenker 


Kategori:Byer i Sabah
Kategori:Nord-Borneo
Kategori:Byer grunnlagt i 1879